ddrg/super_eurlex huggingface dataset:
2002/189/EY: Komission päätös, tehty 5 päivänä maaliskuuta 2002, päätöksen 2001/783/EY muuttamisesta Italiassa sijaitsevien bluetongue-tautiin liittyvien suoja- ja valvontavyöhykkeiden osalta (ETA:n kannalta merkityksellinen teksti) (tiedoksiannettu numerolla K(2002) 847)



Virallinen lehti nro L 063 , 06/03/2002 s. 0026 - 0026



Komission päätös, tehty 5 päivänä maaliskuuta 2002, päätöksen 2001/783/EY muuttamisesta Italiassa sijaitsevien bluetongue-tautiin liittyvien suoja- ja valvontavyöhykkeiden osalta (tiedoksiannettu numerolla K(2002) 847) (ETA:n kannalta merkityksellinen teksti) (2002/189/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon bluetongue-taudin valvontaa ja hävittämistä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY(1) ja erityisesti sen 8 artiklan 3 kohdan, sekä katsoo seuraavaa: (1) Neljässä jäsenvaltiossa vuonna 2001 todetun bluetongue-tautitilanteen kehittymisen vuoksi tehtiin direktiivin 2000/75/EY nojalla bluetongue-tautiin liittyvistä suoja- ja valvontavyöhykkeistä sekä eläinten siirtoihin näillä vyöhykkeillä ja näiltä vyöhykkeiltä sovellettavista säännöistä 9 päivänä marraskuuta 2001 komission päätös 2001/783/EY(2), sellaisena kuin se on viimeksi muutettuna päätöksellä 2002/35/EY(3). (2) Italian viranomaisten tekemän epidemiologisen tutkimuksen tuloksista kävi ilmi, että Latinan provinssissa ei ole esiintynyt virusta yli 100 päivään ja tämän vuoksi kyseisen provinssin voidaan katsoa olevan taudista vapaa. (3) Tämän vuoksi Latinan provinssi voidaan poistaa päätöksen 2001/783/EY liitteessä I C vahvistetusta luettelosta, jossa mainitaan suoja- ja valvontavyöhykkeisiin kuuluvat provinssit. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Poistetaan Latinan provinssi päätöksen 2001/783/EY liitteestä I C. 2 artikla Jäsenvaltioiden on tehtävä kauppaan soveltamiinsa toimenpiteisiin tämän päätöksen noudattamisen edellyttämät muutokset. Niiden on ilmoitettava niistä viipymättä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 5 päivänä maaliskuuta 2002. Komission puolesta David Byrne Komission jäsen (1) EYVL L 327, 22.12.2000, s. 74. (2) EYVL L 293, 10.11.2001, s. 42. (3) EYVL L 15, 17.1.2002, s. 31.
2002/182/EY: Komission päätös, tehty 28 päivänä helmikuuta 2002, Itävallan esittämän muutetun suunnitelman hyväksymisestä klassisen sikaruton hävittämiseksi luonnonvaraisista sioista Ala-Itävallan osavaltiossa (ETA:n kannalta merkityksellinen teksti) (tiedoksiannettu numerolla K(2002) 639)



Virallinen lehti nro L 061 , 02/03/2002 s. 0055 - 0055



Komission päätös, tehty 28 päivänä helmikuuta 2002, Itävallan esittämän muutetun suunnitelman hyväksymisestä klassisen sikaruton hävittämiseksi luonnonvaraisista sioista Ala-Itävallan osavaltiossa (tiedoksiannettu numerolla K(2002) 639) (Ainoastaan saksankielinen teksti on todistusvoimainen) (ETA:n kannalta merkityksellinen teksti) (2002/182/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(1) ja erityisesti sen 16 artiklan 1 kohdan viidennen alakohdan, sekä katsoo seuraavaa: (1) Ala-Itävallan osavaltiossa Itävallassa on esiintynyt vuonna 2000 ja vuoden 2001 alussa klassista sikaruttoa luonnonvaraisissa sioissa. (2) Itävallan viranomaiset ovat soveltaneet toimenpiteitä, jotka vahvistetaan komission päätöksellä 2001/140/EY(2) hyväksytyssä suunnitelmassa klassisen sikaruton hävittämiseksi luonnonvaraisesta sikakannasta kyseisillä Ala-Itävallan alueilla. (3) Koska tilanne on kehittynyt suotuisasti, Itävalta on toimittanut hyväksyttäväksi muutetun suunnitelman direktiivin 2001/89/EY 16 artiklan 1 kohdan mukaisesti. (4) Komissio on tarkastellut muutettua suunnitelmaa ja todennut sen olevan direktiivin 2001/89/EY säännösten mukainen. (5) Selkeyden vuoksi on asianmukaista kumota päätös 2001/140/EY. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Itävallan esittämä muutettu suunnitelma klassisen sikaruton hävittämiseksi luonnonvaraisesta sikakannasta Ala-Itävallan osavaltiossa. 2 artikla Itävallan on saatettava voimaan 1 artiklassa tarkoitetun suunnitelman täytäntöön panemiseksi tarvittavat lait, asetukset ja hallinnolliset määräykset tämän päätöksen hyväksymispäivästä alkaen. 3 artikla Kumotaan päätös 2001/140/EY. 4 artikla Tämä päätös on osoitettu Itävallan tasavallalle. Tehty Brysselissä 28 päivänä helmikuuta 2002. Komission puolesta David Byrne Komission jäsen (1) EYVL L 316, 1.12.2001, s. 5. (2) EYVL L 50, 21.2.2001, s. 22.
2002/181/EY: Komission päätös, tehty 28 päivänä helmikuuta 2002, Luxemburgin esittämän suunnitelman hyväksymisestä klassisen sikaruton hävittämiseksi luonnonvaraisista sioista eräillä Luxemburgin alueilla (ETA:n kannalta merkityksellinen teksti) (tiedoksiannettu numerolla K(2002) 627)



Virallinen lehti nro L 061 , 02/03/2002 s. 0054 - 0054



Komission päätös, tehty 28 päivänä helmikuuta 2002, Luxemburgin esittämän suunnitelman hyväksymisestä klassisen sikaruton hävittämiseksi luonnonvaraisista sioista eräillä Luxemburgin alueilla (tiedoksiannettu numerolla K(2002) 627) (Ainoastaan ranskankielinen teksti on todistusvoimainen) (ETA:n kannalta merkityksellinen teksti) (2002/181/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(1) ja erityisesti sen 16 artiklan 1 kohdan, sekä katsoo seuraavaa: (1) Eräillä alueilla Luxemburgin itäosassa on esiintynyt klassista sikaruttoa luonnonvaraisissa sioissa. (2) Luxemburgin viranomaiset ovat esittäneet suunnitelman, joka koskee klassisen sikaruton hävittämistä luonnonvaraisista sioista ja joka kattaa kyseessä olevat Luxemburgin alueet. (3) Komissio on tarkastellut suunnitelmaa ja todennut sen olevan direktiivin 2001/89/EY säännösten mukainen. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Luxemburgin esittämä suunnitelma klassisen sikaruton hävittämiseksi luonnonvaraisista sioista eräillä Luxemburgin alueilla. 2 artikla Luxemburgin on saatettava voimaan 1 artiklassa tarkoitetun suunnitelman täytäntöönpanemiseksi tarvittavat lait, asetukset ja hallinnolliset määräykset tämän päätöksen hyväksymispäivästä alkaen. 3 artikla Tämä päätös on osoitettu Luxemburgin suurherttuakunnalle. Tehty Brysselissä 28 päivänä helmikuuta 2002. Komission puolesta David Byrne Komission jäsen (1) EYVL L 316, 1.12.2001, s. 5.
2002/184/EY: Komission päätös, tehty 28 päivänä helmikuuta 2002, päätöksen 97/222/EY muuttamisesta Latviasta ja Puolasta tuotavien lihavalmisteiden osalta (ETA:n kannalta merkityksellinen teksti) (tiedoksiannettu numerolla K(2002) 645)



Virallinen lehti nro L 061 , 02/03/2002 s. 0061 - 0065



Komission päätös, tehty 28 päivänä helmikuuta 2002, päätöksen 97/222/EY muuttamisesta Latviasta ja Puolasta tuotavien lihavalmisteiden osalta (tiedoksiannettu numerolla K(2002) 645) (ETA:n kannalta merkityksellinen teksti) (2002/184/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 21 a artiklan, sekä katsoo seuraavaa: (1) Komission päätöksessä 97/222/EY(3), sellaisena kuin se on viimeksi muutettuna päätöksellä 2001/794/EY(4), vahvistetaan luettelo kolmansista maista, joista jäsenvaltiot sallivat lihavalmisteiden tuonnin. (2) Yhteisön eläinten terveydellisen aseman mahdollisesti vaarantavien taudinaiheuttajien torjumiseksi päätöksessä 97/222/EY säädetään tuotavien lihavalmisteiden erilaisista käsittelyistä. (3) Käsittelyä koskevat erityisedellytykset riippuvat lajeista, joista lihavalmisteet saadaan, sekä kyseisen kolmannen maan eläinten terveystilanteesta siten kuin päätöksen 97/222/EY liitteessä olevassa II osassa säädetään. Näihin käsittelyihin viitataan kyseisessä liitteessä olevan IV osan koodeilla. (4) Komission yksiköiden maaliskuussa 2001 Latviaan tekemä tarkastuskäynti osoitti, että siipikarja-alan eläinten terveydellinen asema ja sen valvonta ovat tyydyttäviä. Tämän tarkastuskäynnin perusteella Latvian sallitaan viedä kotieläiminä pidetystä siipikarjasta ja tarhatuista riistalinnuista saatuja lihavalmisteita yhteisöön. (5) Puola saa päätöksen 98/371/EY(5) muuttamisesta tehdyn komission päätöksen 2001/849/EY(6) nojalla tietyin edellytyksin tuoda tuoretta sianlihaa yhteisöön. Sianlihavalmisteiden tuontia koskevia vaatimuksia olisi näin ollen tarkistettava. (6) Sen vuoksi päätös 97/222/EY olisi muutettava vastaavasti. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/222/EY liitteessä oleva II osa tämän päätöksen liitteellä. 2 artikla Tätä päätöstä sovelletaan lihavalmisteiden tuontiin, jolle on myönnetty todistus 1 päivästä maaliskuuta 2002 alkaen. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä helmikuuta 2002. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 89, 4.4.1997, s. 39. (4) EYVL L 297, 15.11.2001, s. 20. (5) EYVL L 315, 1.12.2001, s. 71. (6) EYVL L 170, 16.6.1998, s. 16. LIITE "II OSA Kolmannet maat tai niiden osat, joista saa tuoda lihavalmisteita Europan yhteisöön >TAULUKON PAIKKA>"
2002/173/EY: Komission päätös, tehty 25 päivänä helmikuuta 2002, ekologisista arviointiperusteista yhteisön ympäristömerkin myöntämiseksi konetiskiaineille tehdyn päätöksen 1999/427/EY voimassaoloajan jatkamisesta (ETA:n kannalta merkityksellinen teksti) (tiedoksiannettu numerolla K(2002) 463)



Virallinen lehti nro L 056 , 27/02/2002 s. 0033 - 0033



Komission päätös, tehty 25 päivänä helmikuuta 2002, ekologisista arviointiperusteista yhteisön ympäristömerkin myöntämiseksi konetiskiaineille tehdyn päätöksen 1999/427/EY voimassaoloajan jatkamisesta (tiedoksiannettu numerolla K(2002) 463) (ETA:n kannalta merkityksellinen teksti) (2002/173/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000(1) ja erityisesti sen 4 ja 6 artiklan, sekä katsoo seuraavaa: (1) Asetuksessa (EY) N:o 1980/2000 säädetään ympäristömerkin myöntämisestä tuotteelle, jolla on sellaisia ominaisuuksia, joiden ansiosta se voi vaikuttaa merkittävästi keskeisten ympäristönäkökohtien parantamiseen. (2) Asetuksen (EY) N:o 1980/2000 4 artiklan mukaan erityiset ympäristömerkin myöntämisperusteet vahvistetaan tuoteryhmittäin ja ympäristömerkin myöntämisperusteet ja niihin liittyvät arviointi- ja todentamisvaatimukset tarkistetaan hyvissä ajoin ennen kullekin tuoteryhmälle vahvistetun myöntämisperusteiden voimassaoloajan päättymistä, ja tämän perusteella ehdotetaan niiden voimassaoloajan jatkamista, kumoamista tai tarkistamista. (3) Komissio vahvisti päätöksellä 1999/427/EY(2) ekologiset arviointiperusteet yhteisön ympäristömerkin myöntämiseksi konetiskiaineille, ja kyseisen päätöksen 3 artiklan mukaisesti arviointiperusteiden voimassaoloaika päättyy 31 päivänä toukokuuta 2002. (4) Tarkistuksen perusteella katsotaan, että kyseisen tuoteryhmän määritelmän ja tuoteryhmää koskevien arviointiperusteiden voimassaoloaikaa on aiheellista pidentää kahdeksallatoista kuukaudella niitä muuttamatta erityisesti siksi, että yritykset, joille on myönnetty ympäristömerkki, voivat jatkaa ympäristömerkin käyttöä ainakin niin kauan, kunnes päätöksen 1999/427/EY tarkistus on suoritettu loppuun. (5) Päätöksen 1999/427/EY 3 artiklassa vahvistettua voimassaoloaikaa olisi näin ollen jatkettava. (6) Tässä päätöksessä säädetyt toimenpiteet ovat asetuksen (EY) N:o 1980/2000 17 artiklalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Jatketaan 30 päivään marraskuuta 2003 tuoteryhmän määritelmän ja tuoteryhmää koskevien arviointiperusteiden voimassaoloaikaa, joka vahvistetaan päätöksen 1999/427/EY 3 artiklassa tuoteryhmälle, jonka hallinnollinen tunnusnumero on 15. 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä helmikuuta 2002. Komission puolesta Margot Wallström Komission jäsen (1) EYVL L 237, 21.9.2000, s. 1. (2) EYVL L 167, 2.7.1999, s. 38.
2002/172/EY: Komission päätös, tehty 25 päivänä helmikuuta 2002, ekologisista arviointiperusteista yhteisön ympäristömerkin myöntämiseksi pyykinpesuaineille tehdyn päätöksen 1999/476/EY voimassaoloajan jatkamisesta (ETA:n kannalta merkityksellinen teksti) (tiedoksiannettu numerolla K(2002) 462)



Virallinen lehti nro L 056 , 27/02/2002 s. 0032 - 0032



Komission päätös, tehty 25 päivänä helmikuuta 2002, ekologisista arviointiperusteista yhteisön ympäristömerkin myöntämiseksi pyykinpesuaineille tehdyn päätöksen 1999/476/EY voimassaoloajan jatkamisesta (tiedoksiannettu numerolla K(2002) 462) (ETA:n kannalta merkityksellinen teksti) (2002/172/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000(1) ja erityisesti sen 4 ja 6 artiklan, sekä katsoo seuraavaa: (1) Asetuksessa (EY) N:o 1980/2000 säädetään ympäristömerkin myöntämisestä tuotteelle, jolla on sellaisia ominaisuuksia, joiden ansiosta se voi vaikuttaa merkittävästi keskeisten ympäristönäkökohtien parantamiseen. (2) Asetuksen (EY) N:o 1980/2000 4 artiklan mukaan erityiset ympäristömerkin myöntämisperusteet vahvistetaan tuoteryhmittäin ja ympäristömerkin myöntämisperusteet ja niihin liittyvät arviointi- ja todentamisvaatimukset tarkistetaan hyvissä ajoin ennen kullekin tuoteryhmälle vahvistetun myöntämisperusteiden voimassaoloajan päättymistä, ja tämän perusteella ehdotetaan niiden voimassaoloajan jatkamista, kumoamista tai tarkistamista. (3) Komissio vahvisti päätöksellä 1999/476/EY(2) ekologiset arviointiperusteet yhteisön ympäristömerkin myöntämiseksi pyykinpesuaineille, ja kyseisen päätöksen 3 artiklan mukaisesti arviointiperusteiden voimassaoloaika päättyy 10 päivänä kesäkuuta 2002. (4) Tarkistuksen perusteella katsotaan, että kyseisen tuoteryhmän määritelmän ja tuoteryhmää koskevien arviointiperusteiden voimassaoloaikaa on aiheellista pidentää kahdeksallatoista kuukaudella niitä muuttamatta erityisesti siksi, että yritykset, joille on myönnetty ympäristömerkki, voivat jatkaa ympäristömerkin käyttöä ainakin niin kauan, kunnes päätöksen 1999/476/EY tarkistus on suoritettu loppuun. (5) Päätöksen 1999/476/EY 3 artiklassa vahvistettua voimassaoloaikaa olisi näin ollen jatkettava. (6) Tässä päätöksessä säädetyt toimenpiteet ovat asetuksen (EY) N:o 1980/2000 17 artiklalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Jatketaan 31 päivään joulukuuta 2003 tuoteryhmän määritelmän ja tuoteryhmää koskevien arviointiperusteiden voimassaoloaikaa, joka vahvistetaan päätöksen 1999/476/EY 3 artiklassa tuoteryhmälle, jonka hallinnollinen tunnusnumero on 006. 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä helmikuuta 2002. Komission puolesta Margot Wallström Komission jäsen (1) EYVL L 237, 21.9.2000, s. 1. (2) EYVL L 187, 20.7.1999, s. 52.
2002/242/EY: Komission päätös, tehty 25 päivänä maaliskuuta 2002, suu- ja sorkkataudille alttiiden eläinlajien siirtorajoituksista tehdyn päätöksen 2001/327/EY muuttamisesta yhdeksännen kerran (ETA:n kannalta merkityksellinen teksti) (tiedoksiannettu numerolla K(2002) 1179)



Virallinen lehti nro L 082 , 26/03/2002 s. 0018 - 0018



Komission päätös, tehty 25 päivänä maaliskuuta 2002, suu- ja sorkkataudille alttiiden eläinlajien siirtorajoituksista tehdyn päätöksen 2001/327/EY muuttamisesta yhdeksännen kerran (tiedoksiannettu numerolla K(2002) 1179) (ETA:n kannalta merkityksellinen teksti) (2002/242/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, sekä katsoo seuraavaa: (1) Kaikki jäsenvaltiot ovat panneet täytäntöön suu- ja sorkkataudille alttiiden eläinlajien siirtorajoituksista 24 päivänä huhtikuuta 2001 tehdyssä komission päätöksessä 2001/327/EY ja päätöksen 2001/263/EY kumoamisesta(3), sellaisena kuin se on viimeksi muutettuna päätöksellä 2002/153/EY(4), säädetyt taudille alttiiden eläinlajien siirtorajoitukset. (2) Vaikuttaa aiheelliselta pidentää toimenpiteiden voimassaoloaikaa. (3) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean (eläinten terveyttä ja hyvinvointia käsittelevän osaston) lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2001/327/EY 4 artiklassa oleva päivämäärä päivämäärällä "31 päivänä joulukuuta 2002". 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä maaliskuuta 2002. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 115, 25.4.2001, s. 12. (4) EYVL L 50, 21.2.2002, s. 98.
2002/235/EY: Komission päätös, tehty 13 päivänä maaliskuuta 2002, jäsenvaltioiden tiettyjen komissiolle annettavien ilmoitusten tekemismenettelystä yhteisön omien varojen järjestelmässä tehdyn päätöksen 97/245/EY, Euratom muuttamisesta (tiedoksiannettu numerolla K(2002) 416)



Virallinen lehti nro L 079 , 22/03/2002 s. 0061 - 0065



Komission päätös, tehty 13 päivänä maaliskuuta 2002, jäsenvaltioiden tiettyjen komissiolle annettavien ilmoitusten tekemismenettelystä yhteisön omien varojen järjestelmässä tehdyn päätöksen 97/245/EY, Euratom muuttamisesta (tiedoksiannettu numerolla K(2002) 416) (2002/235/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisöjen omista varoista 31 päivänä lokakuuta 1994 tehdyn neuvoston päätöksen 94/728/ETY, Euratom(1) ja erityisesti sen 8 artiklan 2 kohdan, ottaa huomioon yhteisöjen omista varoista tehdyn päätöksen 94/728/ETY, Euratom soveltamisesta 22 päivänä toukokuuta 2000 annetun neuvoston asetuksen (EY, Euratom) N:o 1150/2000(2) ja erityisesti sen 8 artiklan 2 kohdan, sekä katsoo seuraavaa: (1) Neuvosto antoi asetuksella (EY, Euratom) N:o 1355/96(3) säännöksiä, joiden tavoitteena on parantaa järjestelmää, jolla jäsenvaltiot toimittavat komissiolle tietoja toiminnastaan omien varojen, erityisesti petollisten menettelyjen ja väärinkäytösten vuoksi epävarmoiksi tulleiden omien varojen perimiseksi. (2) Tämän vuoksi komissio teki 20 päivänä maaliskuuta 1997 päätöksen 97/245/EY, Euratom(4) jäsenvaltioiden tiettyjen komissiolle annettavien ilmoitusten tekemismenettelystä yhteisön omien varojen järjestelmässä. (3) Tehokkuussyistä on syytä järkeistää nykyisten tietolähteiden käyttöä ja keskittyä vaikutukseltaan merkittäviä petos- ja väärinkäytöstapauksia koskeviin tietoihin. (4) Kirjanpidosta poistamista koskevista pyynnöistä saatuja kokemuksia on syytä hyödyntää tarkoitukseen käytettävän lomakkeen parantamiseksi. (5) Tässä päätöksessä säädetyt toimenpiteet ovat asetuksen (EY, Euratom) N:o 1150/2000 20 artiklassa tarkoitetun omia varoja käsittelevän neuvoa-antavan komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/245/EY, Euratom liite VI tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä maaliskuuta 2002. Komission puolesta Michaele Schreyer Komission jäsen (1) EYVL L 293, 12.11.1994, s. 9. (2) EYVL L 130, 31.5.2000, s. 1. (3) EYVL L 175, 13.7.1996, s. 3. (4) EYVL L 97, 12.4.1997, s. 12. LIITE ' LIITE VI >PIC FILE= "L_2002079FI.006203.TIF"> >PIC FILE= "L_2002079FI.006301.TIF"> >PIC FILE= "L_2002079FI.006401.TIF"> >PIC FILE= "L_2002079FI.006501.TIF">
2002/223/EY: Neuvoston päätös, tehty 19 päivänä joulukuuta 2001, vuosia 1999—2001 koskevan EY—UNRWA-yleissopimuksen mukaisen Euroopan yhteisön ja Lähi-idässä toimivan Yhdistyneiden Kansankuntien palestiinalaispakolaisten avustus- ja työelimen (UNRWA) välisen lisärahoituksen myöntämistä vuodeksi 2001 koskevan sopimuksen tekemisestä kirjeenvaihtona



Virallinen lehti nro L 075 , 16/03/2002 s. 0046 - 0046



Neuvoston päätös, tehty 19 päivänä joulukuuta 2001, vuosia 1999-2001 koskevan EY-UNRWA-yleissopimuksen mukaisen Euroopan yhteisön ja Lähi-idässä toimivan Yhdistyneiden Kansankuntien palestiinalaispakolaisten avustus- ja työelimen (UNRWA) välisen lisärahoituksen myöntämistä vuodeksi 2001 koskevan sopimuksen tekemisestä kirjeenvaihtona (2002/223/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 181 artiklan yhdessä sen 300 artiklan 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Lähi-idässä parhaillaan vallitseva kriisi on lisännyt UNRWA:n työtaakkaa. (2) Yhteisön UNRWA:lle antama tuki on tärkeä tekijä Lähi-idän tilanteen vakauttamisessa ja se on osa kehitysmaissa vallitsevan köyhyyden vastaista toimintaa, mistä syystä se vaikuttaa myönteisesti asianomaisen väestön ja sellaisten maiden, joissa tähän väestöön kuuluvat henkilöt asuvat, kestävään taloudelliseen ja yhteiskunnalliseen kehitykseen. (3) UNRWA:n toimien tukeminen vaikuttaisi todennäköisesti myönteisesti edellisessä johdanto-osan kappaleessa kuvattujen yhteisön tavoitteiden saavuttamiseen. (4) Voimassa olevassa Euroopan yhteisön ja Lähi-idässä toimivan Yhdistyneiden Kansankuntien palestiinalaispakolaisten avustus- ja työelimen (UNRWA) vuosia 1999-2001 koskevassa yleissopimuksessa (EY-UNRWA-yleissopimus(3)) ja erityisesti sen 6 artiklassa annetaan mahdollisuus mukauttaa tuen määrää, ON PÄÄTTÄNYT SEURAAVAA: 1 artikla Hyväksytään Euroopan yhteisön ja Yhdistyneiden Kansakuntien palestiinalaispakolaisten avustus- ja työelimen (UNRWA) välinen kirjeenvaihtona tehty sopimus, jolla lisätään voimassa olevan yleissopimuksen mukaisesti vuonna 2001 myönnettävää rahoitusta 15 miljoonalla eurolla. Kirjeenvaihtona tehdyn sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilöt, joilla on valtuudet allekirjoittaa sopimus yhteisöä sitovasti. Tehty Brysselissä 19 päivänä joulukuuta 2001. Neuvoston puolesta Puheenjohtaja A. Neyts-Uyttebroeck (1) Ehdotus annettu 7 päivänä joulukuuta 2001 (ei vielä julkaistu virallisessa lehdessä). (2) Lausunto annettu 12. joulukuuta 2001 (ei vielä julkaistu virallisessa lehdessä). (3) EYVL L 261, 7.10.1999, s. 37.